你是否好奇有兩個兄弟姊妹
同埋父母，大家住埋一齊
食嘅嘢又一樣
但有時佢哋嘅體重各走極端
我係 Mads
喺過去 25 年
我一直喺度研究人食啲乜嘢
幾時食、同埋食幾多
最重要嘅係
我喺致力研究個別唔同嘅身體
點樣喺相同嘅食物同埋環境度
做出不同嘅反應
準確啲嚟講我研究肥胖症
當我喺醫學同博士學位課程度
我愛上 Barry Levin 做嘅一連串實驗
佢餵一百隻老鼠食高脂肪嘅食物
餵咗幾個月
得到嘅數據出現鐘形曲線
同唔同分佈嘅重量
分別有骨瘦如柴、過肥
同一啲體重適中嘅老鼠
接住佢將呢啲瘦嘅老鼠
放埋一齊繁殖後代
嗰啲肥老鼠
都集中埋一齊繼續繁殖
經過幾輪繁殖
出現兩個極大差異嘅老鼠群：
一類老鼠抗拒飲食
另一類就好易肥胖
呢個就係有趣嘅部分
之後佢將啲瘦嘅同肥嘅老鼠
一係大量餵食，或者畀好少佢哋食
要視乎佢哋嘅飲食計劃
佢哋嘅體重會增加或減少
但係好似呢啲小動物
都會記得以前自己嘅重量
當飲食計劃終止咗之後
佢哋嘅體重就回復到以前一樣
呢啲就好似肥老鼠嘅服飾
穿一身細碼嘅衫
但係佢哋嘅本性仲係想掙爆件衫
呢啲理論同樣適用喺人身上
如果你同一千個細路磅下
佢哋嘅重量亦都同樣呈現鐘型嘅分佈
有啲瘦削，有啲適中，有啲就偏重
我哋知道一啲瘦削嘅細路
喺以後都會一直維持咁嘅身型
同樣嗰啲肥細路
佢哋嘅體型都唔會改變
你可能會講佢哋嘅體重
某程度上係註定嘅
你亦都可以講，肥胖係一種疾病
咪住，我係咪講肥胖係種疾病啦？
係嘅
呢啲都係科學同數據所顯示出嚟
我亦大膽將我嘅人生目標
定為搵到解決方案
去預防，治療甚至醫好肥胖症
等我講清楚
喺 20 世紀， 80 同 90 年代
肥胖係一個全球潛在嘅問題
呢個全球問題之大
促使世界衛生組織係 90 年代尾
將肥胖定性為全球嘅大流行病
原因都唔使我講啦
越嚟越多人患有糖尿病、高血壓
心血管疾病、甚至癌症、關節炎，
都同抑鬱症嗰類精神狀況有直接關係
由於有越嚟越多人變得肥胖
呢啲人患上以上所講嘅疾病
機會會越大
喺今日美國社會超過一半嘅成人人口
唔係肥胖就係超重
從健康角度嚟講係慘不忍睹
但呢個唔係單單美國嘅問題
世界肥胖人口增多
令肥胖成為全球嘅健康問題
好多醫學界嘅行內同行外人士
都認為肥胖唔係一種疾病
佢哋認為肥胖只係一種狀態
一種因為進食過量而產生嘅狀態
亦都係運動量太少所引起
事實上，好多肥胖嘅人都同意
佢哋認為超重，完全係自己嘅問題
咁樣會導致自己責備自己
令到自尊心低落
甚至由於羞愧或者壓力而暴飲暴食
呢啲都會令人擔心，係識得其反嘅效果
但有科學證據證明肥胖係病嗎？
其實從醫學角度嚟講
有好多方式去定義疾病呢樣嘢
等我舉三個例子
一個損壞身體功能嘅過程
同埋縮短壽命——
肥胖正係
你可以定義疾病為一種過程
令你更易感染或引發其他疾病
肥胖就係
或者你可以定義疾病為由於一種基因缺憾
導致功能性嘅損傷
比如喺染色體嘅基因複製
有確鑿證據顯示
單一嘅細胞變異會導致肥胖
例如缺乏瘦素同阿黑皮素原
仲有兩到三種基因會導致肥胖
我預測到 2030 年
我哋能通過個人身體嘅遺傳組合
去解釋肥胖嘅謎團
呢個角度嚟講肥胖正係一種疾病
我要講清楚嘅係
咁多年嚟我哋嘅基因都冇改變過
只係最近肥胖成為一種嚴重嘅問題
我哋可點解釋呢？
最明顯係食物，尤其係高熱量嘅食物
係垂手可得
佢哋相對容易得到，價格亦都較平
使到每日嘅熱量
由快餐同埋大杯汽水取得
基因雖然有佢嘅作用
但係環境扮演住重要嘅角色
某啲群體過剩嘅身體熱量
係相對較新穎嘅議題
而且我哋嘅基因仲未適應
喺豐盛飲食同饑荒嘅歷史度
基因嘅選擇幫助我哋應對饑荒
呢個係有原因嘅
挨餓係唔好嘅
但你亦可以反駁肥胖都係唔好嘅
如果肥胖係一種疾病
我哋要點樣預防、治療、甚至醫好佢呢？
我認為大腦係一個關鍵
佢一直吸引住我
分散喺大腦各處有好多細小嘅電訊號
形成大嘅行為變化
我對大腦嘅研究
等我留意到類升糖素胜肽 1
或簡稱 GLP-1
GLP-1 係荷爾蒙同信號分子
佢喺大腦同腸道內形成
大腦同腸道互相呼應，溝通緊密
冇錯
你嘅肚皮同大腦確實係相連嘅
我哋嘅研究顯示 GLP-1
喺神經細胞係有效果嘅
佢停留喺大腦控制住我哋食慾嘅位置
比如講，如果我哋增加 GLP-1 嘅量
就會降低啲人想進食或者過量進食嘅慾望
GLP-1 就好比車嘅油箱裝滿嘅信號
我花咗好多年時間
研究繪製 GLP-1 電路圖
GLP-1 點樣
同其他信號分子同荷爾蒙互動
呢啲合埋一齊控制住食物嘅攝取
體重以及控制飲食嘅習慣
咁樣意味住啲咩嘢？
而家我哋已經研究同製造咗份子嘅結構
所以我哋有咗一個分子
可以令到體重顯著下降
好明顯 GLP-1 並未能畀出完整嘅答案
我哋同其他科學家發現咗多種荷爾蒙
同其他信號分子
對控制飲食同埋體重呈現關鍵嘅作用
到最後
呢啲信號分子同荷爾蒙
比起 GLP-1 更為重要
所以
我哋有好多嘢要做
仲有好多嘢要探索
所以而家並唔係終結
甚至對盡頭仲未有頭緒
或者只係初階段嘅結束
今日嘅世界可能有嚴重嘅體重問題
但好消息係，我哋喺正確嘅方向
可以為肥胖嘅人提供解決方案
下一步將係更好嘅了解
肥胖嘅人所要面對嘅問題
更好咁了解基因同環境點樣配合
同所有呢啲點樣一齊
速成我哋嘅體重
或者以後
我哋能夠搵到預防
治療、或者甚至治愈嘅方法
畀肥胖嘅人
就好似我哋致力研究其他慢性疾病咁
而且呢啲仍然係我哋重要嘅人生目標
多謝大家！